26 ธค 62 มีเพศสัมพันธ์ไม่ป้องกัน เลยทานยาคุมฉุกเฉินช่วงเท่ียงคืนแบบเม็ดเดียว 27ธค 62 มีเพศสัมพันธ์ ไม่ป้องกัน หลั่งนอก ต้องทานยาคุมอีกรึเปล่าครับ
สวัสดีค่ะ หากได้มีเพศสัมพันธ์วันที่ 26 ธ.ค. 62 แล้วได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% และหากในวันที่ 27 ธ.ค.ได้มีเพศสัมพันธ์อีก ซึ่งเลย 12 ชั่วโมงนับจากที่ได้ทานยาคุมฉุกเฉินไปแล้ว ยาคุมฉุกเฉินก็จะไม่สามารถช่วยป้องกันการตั้งครรภ์ได้แล้วค่ะ โดยอาจต้องพิจารณาทานยาใหม่อีกครั้ง เพราะการใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ